
d'après C. 
In nomine summae et individuae Trinitatis, Patris et Filii et Spiritus Sancti. Ego Godefridus, Dei gratia Lingonensis episcopus, notum volo esse omnibus tam futuris quam praesentibus Robertum Wiscardum cognomento, Clarimontis comitem, laude et consilio amicorum suorum, uxoris quoque suae et fratris praecipue qui Simon vocabatur, ob remedium animae suae et bonorum praedecessorum suorum, de rebus paternis hereditatis Deo et Sanctae Dei Genitrici Mariae Morimundi monasterii et fratribus ejusdem loci tam futuris quam praesentibus donum hujusmodi fecisse et nostra episcopali auctoritate confirmandum praecepisse, locum itaque qui vulgo ad Guttas appellatur tam in sylvis quam in pascuis, aquis aquarumque decursibus, totum alodium, scilicet eo jure et eo dominatu quo illud possidebat cum omni integritate supradictis fratribus et loco donatum testificamur, et possessionibus eorum in perpetuum absque aliqua retentatione ascribimus, scilicet quicquid cum domino Hugone de Bellojoco et nepotibus ipsius indivisum possidebat. Campum praeterea de Calfurn, terram quoque ultra aquam et portionem quamdam in terra quam Communitas vocatur, quae in usus proprios tenebat. Hujus rei testes sunt : Hugo vicecomes, Ainardus praepositus, Lodoicus Alemanus. 
Dominus Hugo de Bellojoco, ejusdem alodii possessor et particeps, laude uxoris suae hanc elemosinam ex sua parte fecit. Hoc idem et nepotes ipsius Hugo et Simon liceat, qui cum illo haereditatem dividebant et sub ejusdem cartae monimento firmare praeceperunt. Testes : Petrus de Angeri, Wido de Campaniaco et Wido de Andoari. 
Gerardus de Acrimonte quicquid in possessione ejusdem nominis tenebat praefatae ecclesiae contulit, consensu et voluntate Raynerii fratris sui, domini Acrimontis, a quo terram hanc jure feodali tenebat, wavram scilicet quamdam juxta wavram Oliveri et tria jugera eidem terra coherentia et omnia qua infra fratrum terminos ibidem possidebat. Testes : Willermus presbyter, idem Raynerius de Acrimonte, et Theodericus miles. 
Hugo de Gonencort, laude uxoris suae et filiorum, laude quoque Gerardi de Dammartin a quo eandem terram hominii jure tenebat, partem terrae quam apud Guttas possidebat praedictae donavit ecclesiae et decimas quas eum contingebant in terre de Guttis. 
Cono miles de Causeolo qui terciam partem earumdem decimarum possidebat, laude uxoris suae et filii Gerardi similiter dedit. 
Ego quoque Godefridus episcopus reliquam de [terciam] partem eidem ecclesiae confero et contra omnes calumpniatores conf[irmo ?]. 
Post prefati Hugonis decessum, Ulricus filius ejus praedictam elemosinam non modo laudavit verum etiam ampliavit, nam idem terram quam apud eundem locum tenebat sicut rivulus de Foliolo cadit in Bevrenam eidem ecclesiae dono dedit. Testes : Odo abbas de Belloprato, Alb[ricus] de Goncort et Hugo Albus. Haimericus de Nongent et fratres sui ac soror in hoc dono consenserunt. 
Girardus nihilominus de Mennois et uxor ejus, Solimannus quoque sororius ejusdem et duo filii ejus et filia hanc elemosinam secundum praefatos terminos concesserunt. Testes : Gilbertus prior Sancti Benigni, Stephanus de Vineis, Bolo miles de Risnel. 
Macellinus de Orthes concessit praefatae ecclesiae terram suam in communitate quam extra communitatem sicut rivus descendit de Foliolo in Boverennam et sicut via ascendit de Foliolo in montem de Revorges. Hoc donum laudavit Lebaldus et Odo frater ejusdem et Hugo sororius eorumdem et uxor ipsius. testes : Wiardum de Dambili, Berardus de Daulei, Willermus presbyter de Boverenna. Hanc divisam fecit ipse Macelinus, astantibus Engelberto seniore et Albrico filio ejus et Engelberto nepote ejusdem et Lamberto et Tecelino. Sub eisdem quoque testibus concessit idem Macelinus usuaria in territorio de Provencheria. 
Odo quoque qui dicitur Gallus qui cum Macelino eandem terram indivisam possidebat, praefatae ecclesiae solempni donatione contulit quicquid eum in eadem possessione contingebat secundum eandem divisam quam Macelinum fecisse supradiximus. 
Wiardus de Dambilen qui in possessione Odonis usumfructum habebat fundum cum fructu resignavit. Filius Odonis et Hugo gener ejus de Banna et uxor ejusdem huic elemosinae concesserunt. Testes : Wirricus sacerdos de Polle, Calo de Parnou. 
Theobaldus Rufinus, coheres ejusdem Odonis et filii quod in eadem terra habere videbantur concesserunt. Testes : Walterus Morellus, Gerardus de Praeis, Hugo de Tiveria. 
Raynardus itaque de Causeolo a quo praefati Macelinus et Odo terram praefatam in feodum habebant eidem ecclesiae in perpetuum possidendam concessit et super altare posuit. Laudavit hoc uxor Raynardi nomine Augniz. Testes : Wido de Ransineriis, Berengerius miles de Maire, Albertus de Causeolo. 
Oliverus de Claromonte, vir liber, apud Morimundum ad conversionem veniens, eidem ecclesiae secum obtulit alodium quod hereditaria successione diu quiete possidebat in villa de Boverenna, in campis, in pratis ejusdem villae, wavram quoque de Bevreriia et plura quae passim in finagio de Guttis jacent, mansos itaque alodii de Boverona cum terra culta qua pertinet ad mansos quae praefatus Oliverus dedit ecclesiae Morimundensi. 
Renardus abbas, annuente conventu Morimundensi, concessit ecclesiae Sancti Michaelis, per manum Kalonis abbatis, pro qua idem Kalo abbas Sancti Michaelis, annuente conventu ejusdem ecclesiae, concessit ecclesiae Morimundensi terram quae est a rivo de Calfurn usque ad supercilium coste de Blancheismont et inde usque ad rivum molendini grangiae cui nomen est Ad Guttas. 
Walterus de Solascort, qui in eadem terra participabatur cum monachis, quicquid in ipsa possidebat ecclesiae Morimundensi dedit. Testes : Alardus de Tivei, Albricus et Hugo frater ejus de Gonnencort, Engerbertus villicus. 
Praeterea Walterus de Solascort praedictae ecclesiae dedit quicquid infra divisam possidebat, quam Macellinus et Odo Galus fecerant. Testes : Hugo Albus et Albricus de Gonnencort et Ulricus nepos eorum. 
Praeterea Wiscardus comes Clarimontis laudavit quicquid homines sui de his rebus quae terra eundem locum ab eo per feodum tenebant praedictae ecclesiae conferre vellent, his omnes praedicti usuaria pascuarum quae in circuitu ipsius grangiae sunt eidem ecclesiae contulerunt. 
Praeterea Walnerius Islodii et uxor ejus et Ulricus Islodii et filius ejus Hugo et uxor ejus concesserunt nobis pascua de Malincort. 
Wirricus Fenacia concessit eadem pascua et insuper pascua de Clinchamp. Testes : Albricus de Goncort, Hugo Albus et Ulricus nepos ejus. Uxor quoque ejus eadem omnia pascua concessit. Testes : Albricus, Ulricus. 
Arnulfus Clarimontis concessit nobis omnia usuaria in omni terra et in omni territorio Allevercort et promisit portare garantiam contra omnes ex parte sua reclamaturos, excepto damno pratorum et segetum. Quibus si quod damnum intulerimus damnum possessori restitueremus. Ad nullam dereliquo justiciam faciemus. Dedit etiam ex parte sua desertum sub Allevercort sicut via vetus ducit et navis ducitur ad portum, et sicut pars deserti extenditur usque ad prata Uleicurtis et juxta campum Jorneti. Testes : Ricardus senescalcus Bomunti, Galterius Solascurtis, Albricus, Hugo.